
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02276/2014-04
20.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.03.2015. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ       са седиштем СТУДЕНСКИ ТРГ 16, БЕОГРАД, ПИБ: 100039173, Матични број: 07048190,  испуњава прописане стандарде за акредитацију студијског програма Мастер академске студије - ПРИМЕЊЕНА И КОМПЈУТЕРСКА ФИЗИКА у оквиру поља природно-математичких наука и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ са седиштем СТУДЕНСКИ ТРГ 16, БЕОГРАД, је дана 25.11.2014. године поднела захтев за акредитацију студијског програма Мастер академске студије - ПРИМЕЊЕНА И КОМПЈУТЕРСКА ФИЗИКА у оквиру поља природно-математичких наука под бројем 612-00-02276/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ и предлог одлуке, достављени су Комисији за акредитацију и проверу квалитета. Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ  за студијски програм Мастер академске студије - ПРИМЕЊЕНА И КОМПЈУТЕРСКА ФИЗИКА не задовољава стандарде 5 и 10 у погледу квалитета студијског програма, у вези чега је установи упућен Акт упозорења.
После достављања документације о отклањању уочених недостатака из Акта упозорења, Комисија за акредитацију и проверу квалитета је установила да је установа УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ за студијски програм МАС1 - ПРИМЕЊЕНА И КОМПЈУТЕРСКА ФИЗИКА  у оквиру поља природно-математичких наука отклонила поменуте недостатке из Акта упозорења. Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ за студијски програм МАС1 - ПРИМЕЊЕНА И КОМПЈУТЕРСКА ФИЗИКА у оквиру поља природно-математичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Студијски програм садржи све законом предвиђене елементе и има законом предвиђени број од 60 ЕСПБ бодова. Назив дипломе мастер физичар је у складу са Листом звања коју је утврдио Национални савет за високо образовање. Студијски програм је прихваћен од стране Сената Универзитета у Београду 15.10. 2014. године. 
Квантитативни подаци о програму су:
1. Трајање програма = 1 година
2. Број ЕСПБ бодова = 60 
3. Број студената који се уписује на прву годину = 20 

4. Просечан број часова активне наставе недељно по години = 

	    Предавања + вежбе    +       ДОН +      СИР      =      укупно,    ЕСПБ


  12.00  + 6.15  +  1.85 + 0.00  =  20.00, 20.00

  0.00  +  0.00 +  0.00 + 20.00 = 20.00, 40.00 
5. Проценат изборности на програму = 66.67%  
6. Број наставника на студијском програму = 55
      Број наставника са пуним радним временом = 42 
      Број наставника ангажованих по уговору = 13
      Број сарадника на студијском програму = 4 
      Број сарадника са пуним радним временом = 4  
7. Просечно оптерећење наставника на програму = 0.15 
8. Просечно оптерећење наставника на установи = 3.92     
9. Просечно оптерећење сарадника на програму = 0.62 
10. Просечно оптерећење сарадника на установи = 9.91   

11. Проценат наставе на програму коју држе наставници са пуним радним       временом= 83.85% 
12. Број библиотечких јединица релевантних за студијски програм = 105 
13. Број уџбеника = 5 
14. Укупан број студената на установи = 780 
15. Простор за извођење наставена програму = 2.597,98 
16. Бруто простор у установи = 8835,58   
17. Број чланова комисије за контролу квалитета = 9 
Стандард 1: Структура студијског програма

Студијски програм мастер студија траје једну годину у обиму од 60 ЕСПБ. По завршетку овог студијског програма студент стиче звање мастер физичар, а у додатку дипломе се може додати ближа одредница  - примењена и компјутерска физика.
Примарни циљеви овог студијског програма су образовање кадрова оспособљених за самосталан истраживачки рад, рад у метролошкој или развојној лабораторији, припрема студената за докторске студије и извођење наставе у високошколским установама.

Студијски програм обухвата четири изборна предмета у укупном обиму од 20 ЕСПБ, студијски истраживачки рад (20 ЕСПБ) и мастер рад (20 ЕСПБ). 

 Стандард 2: Сврха студијског програма
Сврха студијског  програма је јасно и недвосмислено дефинисана и у складу је с циљевима Физичког факултета као институције.

Сврха студијског програма је постепено увођење студената у истраживачки рад кроз индивидуални рад са ментором, чиме се обезбеђује стицање одговарајућих неопходних компетенција за рад у истраживачкој установи. 

Стандард 3: Циљеви студијског програма

Циљ студијског програма је да студенти добију високо квалитетно и модерно знање у складу са светским стандардима. Један од основних циљева је развој креативности и потебних специфичних вештина код студената. Студенти се оспособљавају за праћење литературе, за решавање и разумевање физичких проблема, за моделовање различитих процеса, пројектовање и извођење експеримената. Дипломирани студенти овог профила ће допринети развоју физике у Србији и укључивању српске науке у међународне научно-технолошке пројекте.
Са бројем од 20 уписаних успешних студената и њиховим стеченим компетенцијама и вештинама током четири године основних студија и једном годином мастер студија, наведени циљеви се сигурно могу успешно остварити.
Стандард 4: Компетенције дипломираних студената

Наведене су опште и предметно специфичне способности које студенти стичу савладавањем студијског програма. Студенти су оспособљени за индивидуални и тимски рад у коришћењу експерименталних техника. Оспособљени су да резултате свога рада презентују колегама усмено и у форми научног рада. Студенти стичу комуникационе способности и на енглеском језику, а стечена знања могу применити и у интердисциплинарним наукама, а не само у физици.

Стандард 5: Курикулум

Структура курикулума обухвата распоред предмета по семестрима, одговарајући фонд часова и број ЕСПБ бодова за сваки предмет. Студијски програм обухвата четири изборна предмета у укупном обиму од 20 ЕСПБ, студијски истраживачки рад (20 ЕСПБ) и мастер рад (20 ЕСПБ). Курикулумом је предвиђено 20 часова активне наставе недељно (12 часова предавања + 8 часова вежби и других облика наставе) у првом семестру и 20 часова студијског истраживачког рада у другом семестру, што је у складу са стандардима. Листа изборних предмета обухвата:
1.  Специјални курс математике за физичаре
2.  Дистрибуирани рачунарски системи
3.  Програмирање микроконтролера
4.  Примена електрохемијских метода у физици
5.  Изабрана поглавља савремене физике
6.  Изабрана поглавља метрологије
7.  Основи телекомуникације
8.  Примена плазме у обради материјала и нанотехнологоији
9.  Основи физике високотемпературне плазме
10. Глобални ефекти загађења
11. Структура података и алгоритми
12. Архитектура рачунара и оперативни системи
13. Карактеризација материјала
Сваки предмет је дефинисан садржајем, типом, бројем часова активне наставе, начином полагања и бојем бодова. Методе извођења наставе су предавања, вежбе, семинарски радови, студентски пројекти и израда домаћих задатака. Настава се изводи за мање групе студената. Посебно се инсистира на самосталаном раду студента контролисаном од стране ментора, који помаже студенту и у избору предмета, који би требало да буду из области мастер рада. Мастер рад се брани пред комисијом коју формира Наставно-научно веће Факултета.
Стандард 6: Квалитет, савременост и међународна усаглашеност студијског програма

Студијски програм је усклађен са програмима у оквиру европског образовног простора и обухвата одрђени број области модерне физике и технологија. За разлику од већине европских универзитета, код нас је обавеза да основни  студијски програм има бар 30% изборних предмета што је за овај студијски програм испуњено.

Програм је усаглашен са другим програмима на истој установи, а и са три акредитована програма иностраних високошколских установа:

Aristotle University Thessaloniki, Greece, Department of Physics: http://www.physics.auth.gr/en/course/index

The University of Innsbruck, Austria, Fakultät für Mathematik, Informatik und Physik: http://www.uibk.ac.at/fakultaeten/mip/studium/physik.html  

Физички одсјек, Природословно-математички факултет Свеучилишта у Загребу 
http://www.phy.hr/studijfizike/studiji_fizike.pdf 

Стандард 7: Упис студената
На мастер академске студије Примењена и компјутерска физика могу се уписати студенти који су завршили основне академске студије физике или њој сродних наука, укупног обима од најмање 240 ЕСПБ бодова. У књизи предмета прецизирани су услови за слушање сваког предмета. У складу са тим може се захтевати полагање посебних испита којима би се студенти довели на потребан ниво.
На програм се уписује 20 студената, мада расположиве кадровски и просторни капацитети омогућују и већи број уписаних студената. Увидом у последњи конкурс може се констатовати да се врши  рангирање студената.
Стандард 8: Оцењивање и напредовање студената

Савладавањем студијског програма и одбраном мастер рада студенти стичу 60 ЕСПБ бодова (20 за 4 изборна предмета, 20 за студијски истраживачки рад и 20 за мастер рад).
Број ЕСПБ бодова је утврђен за сваки предмет према одговарајућој методологији. Претходно је напоменуто да је реализација ових студија менторског типа, тако да је могућност  успешног континуалног праћења напредовања студената и валоризовања одговарајућим бројем бодова очигледна. Док траје настава (у току семестра) студент може положити најмање 30%, а највише 70% градива из предмета. Успех студента на испиту изражава се оценом од 5 (пет) до 10 (десет), која се формира на основу оствареног броја бодова, у складу са Правилником о оцењивању и полагању испита.
Стандард 9: Наставно особље
За реализацију студијског програма мастер академских студија Примењена и компјутерска физика обезбеђен је неопходан број наставника са одговарајућим научним квалификацијама. Наставу на овом студијском програму изводе наставници и сарадници (асистенти) који су бирани на основу стриктних критеријума који вреднују компетентност у области научноистраживачког рада и способност и успешност у извођењу наставе.
У извођењу наставе учествују 42 наставника ангажована са пуним радним временом и 13 наставника ангажованих по уговору. Квалификације наставног особља су изузетно високог нивоа, што је документовано њиховим референцама у Књизи наставника. Просечно оптерећење наставника на овом програму износи 0.15 часова недељно. У извођењу вежби учествују 4 сарадника, чије је оптерећење 0.62 часова недељно. 
Стандард 10: Организациона и материјална средства

Укупна бруто површина Физичког факултета износи 3.401.58 m2 + 4.847.00 m2 +    587.00 m2, за укупно 20 студената на овом програму и 780 студената на свим програмима и свим годинама. 
Физички факултет располаже одговарајућим бројем савремених и добро опремљених лабораторија за извођење експерименталних вежби, уређеним слушаоницама за праћење предавања и рачунарском лабораторијом и библиотеком. Студенти мастер студија могу радити своја истраживања и у институтима и другим факултетима, ако је у питању интердисциплинарни и мултидисциплинарни тип истраживања.

Списак библиотечких јединица релевантних за овај студијски програм садржи 105 наслова, што је испод 100, колико је предвиђено стандардом. Листа уџбеника обухвата 5 библиотечких јединица, а студентима су на располагању и електронске базе података са савременом литературом из релевантних области физике.
Стандард 11: Контрола квалитета
Повезаност и укљученост наставника и сарадника Физичког факултета у европски и светски истраживачки простор сигурно доприносе перманентном унапређењу квалитета у погледу курикулума, наставе, оцењивања а посебно најновије литературе намењене студентима.
Подразумева се да студент мастер студија има активну улогу у контроли кавалитета и исказивању жеља за новим неопходним сазнањима за област попут Примењене и компјутерске физике. Комисија за квалитет има 9 чланова, од којих су 2 студенти.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ - ФИЗИЧКИ ФАКУЛТЕТ са седиштем у СТУДЕНСКИ ТРГ 16, БЕОГРАД, ПИБ: 100039173, Матични број: 07048190, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  Мастер академске студије - ПРИМЕЊЕНА И КОМПЈУТЕРСКА ФИЗИКА             у оквиру поља природно-математичких наука и то за 20 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

